Flybaits

**Flybaits** merupakan kumpulan penyanyi dan pemuzik serba boleh yang berasal dari Singapura. Kumpulan yang mula mencipta nama dengan lagu *Kenangan Lalu* ciptaan M. Nasir ini diketuai oleh Gerry Lachica selaku pengasas dan pemain papan nada Flybaits. Kumpulan ini juga mempunyai tiga penyanyi utama iaitu Fredo, Atan, Gerry Lachica dan Horace. Lagu "Kasih Berubah" nyanyian mereka adalah lagu popular di Malaysia, malah menjuarai Carta Lagu Popular Minggu Ini (LPMI) pada tahun 1980, dan kemudian versi nafas baharu oleh penyanyi Singapura Ferhad pada tahun 2000 juga berjaya menjuarai Carta Era.

## Anggota Kumpulan
Pada asalnya, kumpulan Flybaits terdiri daripada enam orang anggota yang mahir bermain pelbagai jenis alat muzik iaitu :
# Alfredo Villenguez Valentino (Fredo) - Penyanyi, Bass, Gitar
# Ahmad Osman (Atan) - Penyanyi, Trumpet, French Horn, Flute, Keyboard, Percussion
# Gerard Ricardo Lachica (Gerry Lachica) - Penyanyi, Piano, Keyboard, Saksofon, French Horn
# Horace Wilfred Hutapea (Horace) - Trombone, Keyboard, Bass
# Ismail Marzuki (Eddie) - Dram, Gitar, Flute, Clarinet, Saksofon, Keyboard
# Rex Goh (Rex) - Gitar Utama

Namun pemain gitar utamanya, Rex Goh telah berhijrah ke Australia pada tahun 1972. Tempat Rex kemudiannya digantikan oleh Jeffrey Tan Yew Chai atau Jeff sebagai pemain dram Flybaits, sekaligus menjadikan Eddie sebagai pemain gitar utama Flybaits. Pada hujung tahun 70-an, Flybaits telah ditawarkan kontrak oleh syarikat yang berpangkalan di Singapura, Polygram untuk merakamkan album. Album pertama Flybaits iaitu *Mempersembahkan* telah dikeluarkan pada tahun 1980 dan mereka telah menghasilkan 3 lagi album sebelum berpecah pada tahun 1984.

**Flybaits 1980-1984 :**
# Fredo - Penyanyi, Bass, Gitar
# Atan - Penyanyi, Trumpet, French Horn, Flute, Keyboard, Percussion
# Gerry Lachica - Penyanyi, Piano, Keyboard, Saksofon, French Horn
# Horace - Trombone, Keyboard, Bass
# Eddie - Gitar Utama, Flute, Clarinet, Saksofon, Keyboard
# Jeff - Dram, Flute

Dua anggota Flybaits, Fredo dan Gerry Lachica telah memeluk Islam, masing-masing menggunakan nama Mohd Amani Abdullah dan Gerry Irfan Abdullah. Gerry telah meninggal dunia pada tahun 2016 akibat kanser manakala Atan meninggal dunia pada 19 Disember 2022 akibat sakit tua

## Diskografi
### Album Studio
* ***[[Mempersembahkan.....]]*** (1980)
* ***[[Pusingan Ke-2]]*** (1981)
* ***[[Flybaits 3]]*** (1982)
* ***[[Gurisan Hati]]*** (1984)

## Lagu-lagu
# Kenangan Lalu (vokal Fredo) 
# Kasih Berubah (vokal Fredo)
# Mengapa Perpisahan Yang Kau Pinta (vokal Fredo)
# Kesan - *Kenangan Lalu II* (vokal Fredo)
# Andai Kata Serai Berbunga (vokal Fredo) 
# Dewi Pujaan (vokal Atan)
# Cahaya Cinta (vokal Atan)
# Keindahan Alam (vokal Atan)
# Maafkanlah Kesalahanku (vokal Fredo)
# Sepi Datang Bertamu (vokal Fredo)
# Cemburu
# Dia (dan Surya)
# Joget Perkelahan (vokal Horace)
# Gara-Gara Cinta
# Nirwana
# Bergurau Senda (vokal semua)
# Senandong Irama (vokal semua)
# Balada Pemain Muzik (vokal semua)

## Pautan luar
* https://www.mstar.com.my/spotlight/hiburan/2022/12/19/atan-flybaits-meninggal-dunia-akibat-sakit-tua-anak-dedah-arwah-sempat-rakam-8-lagu-ketuhanan
*https://www.bharian.com.my/hiburan/selebriti/2018/01/377479/fredo-flybaits-buat-konsert-tampung-kos-perubatan-isteri
*https://www.bharian.com.my/hiburan/selebriti/2021/05/812583/fredo-tak-kenal-erti-lelah